ผู้สมัครจากพรรคการเมืองต่างๆ ทยอยเดินทางรับสมัครรับเลือกตั้งสมาชิกสภาผู้แทนราษฎรแบบแบ่งเขตเลือกตั้ง ที่อาคารกีฬาเวสน์ 2 ศูนย์เยาวชนกรุงเทพมหานคร (ไทย-ญี่ปุ่น) ดินแดง ส่วนใหญ่พบว่าเอกสารยังไม่ครบ จึงต้องมายื่นสมัครใหม่
วันสุดท้ายของการเปิดรับสมัครรับเลือกตั้งสมาชิกสภาผู้แทนราษฎร(ส.ส.) แบบแบ่งเขตเลือกตั้งของกรุงเทพมหานคร ที่อาคารกีฬาเวสน์ 2 ศูนย์เยาวชนกรุงเทพมหานคร (ไทย-ญี่ปุ่น) ดินแดง มีผู้สมัครจากพรรคการเมืองต่างๆ ทยอยเดินทางมารับสมัครกับเจ้าหน้าที่ อาทิ พรรคผึ้งหลวง //พรรคเศรษฐกิจใหม่ //พรรคประชาธิปไตยใหม่ พบว่าส่วนใหญ่ที่มาในวันนี้ (8 ก.พ.) ยังคงเป็นพรรคการเมืองขนาดเล็ก และผู้สมัครบางคนมายื่นเอกสารหลักฐานเพิ่มเติม หลังมาสมัครไปแล้วเอกสารยังไม่ครบ ทั้งนี้ คาดว่าช่วงบ่าย ผู้สมัครจะเดินทางมายื่นใบสมัครตลอดทั้งวันจนถึงเวลา 16.30 น. ซึ่งเป็นเวลาปิดรับสมัคร โดยเจ้าหน้าที่ประชาสัมพันธ์ขอให้อย่ามาใกล้เวลาปิดรับสมัคร เพราะหากเอกสารไม่สมบูรณ์ อาจแก้ไขไม่ทันเวลา รวมถึงต้องปฏิบัติตามกฎหมายที่เกี่ยวข้องกับการเลือกตั้ง ไม่กระทำการใดๆ ที่สุ่มเสี่ยงจนนนำไปสู่การร้องเรียนต่อคณะกรรมการการเลือกตั้ง        สำหรับจำนวนผู้สมัครสมาชิกสภาผู้แทนราษฎรทั่วประเทศในส่วนของการแบ่งเขตเลือกตั้งตลอด 4 วันที่ผ่านมา มีจำนวนผู้สมัครแล้ว 8,875 คนจาก 73 พรรคการเมือง